Trafikbestilling 2016 (gældende fra december 2015) 
Sagsfremstilling 
11.    Trafikbestilling 2016 (gældende fra december 2015)  
                                                                                                                        Åbent 
Sagsnr.: 326-2014-112227     J.nr.: 13.05.16           Silas Lauritsen.: 326-2015-53156 
  
[adresse] 
I henhold til aftale med Movia kan kommunen fremsende forslag til ændringer af den kollektive trafik pr. december.  
  
Trafik- og [adresse] har i februar 2015 afholdt 3 borgermøder, hvor det var muligt at fremkomme med forslag 
til ændringer m.v. af den kollektive trafik. Borgere, der ikke havde mulighed for at deltage i borgermøderne kunne 
indsende forslag senest den 22. februar 2015. Indkaldelse af forslag skete gennem annoncering i ugeaviserne i uge 
4 og 6 og på kommunens hjemmeside. 
  
Kalundborg Kommune godkendte i april 2013 ’Busplan 2014’, der blev til efter et længere forløb med indkaldelse af 
idéer og offentlig høring. ’Busplan 2014’ blev implementeret ved køreplansskifte den 15. december 2013. 
  
I 2014 er der sket tilpasninger pr. august med vægt på skolereformen og i december for øvrige tilpasninger, 
herunder som konsekvens af ændringer på [adresse] med kortere køretid til København. 
  
Ved udløb af fristen for indsendelse af forslag var der indkommet 39 henvendelse, der er vurderet i samarbejde med 
Movia og ved dialogmøde mellem Trafikfølgegruppen, Trafik- og [adresse], Movia og administrationen den 
23. marts 2015. 
  
Erfaringsgrundlaget med de nye køreplaner i 'Busplan 2014' er stadig meget kort og med en så stor omlægning, 
som blev gennemført, vil det tage nogen tid, før brugerne vender sig til og benytter de nye tilbud og muligheder. 
Derfor er effekten af de nuværende ruter ikke kendt på en sådan måde, at vi ved, om alle ruter er helt rigtigt planlagt. 
På baggrund af antallet af kørsler med brug af 'Rejsekortet' er der dog ultimo 2014 konstateret en stigning på knap 
10 %, hvilket betegnes som tilfredsstillende. Trafik- og [adresse] har besluttet, at de hyppigt vil følge 
udviklingen i passagertal på de enkelte linjer i tæt samarbejde med Movia, således at der bliver et bedre og bedre 
grundlag for fremtidige tilpasninger og dermed bestillinger. 
  
Udgangspunktet for ændringer, der kan ske pr. december 2015, er derfor kun mindre tilpasninger indenfor 
Kommunalbestyrelsens fastsatte mål for kollektiv trafik, herunder uændret økonomisk ramme. Der vil derfor ikke 
blive indstillet til driftsudvidelser. 
  
Der gøres opmærksom på, at et eventuelt mindre forbrug i forhold til den økonomiske ramme anbefales overvejet i 
samspil med egenfinansiering i udvalgets drøftelser til "Pulje til forbedringer af den kollektive trafik i ydreområder". 
Mulige ansøgninger til denne pulje beskrives i eget dagsordenspunkt på Trafik- og [adresse] d. 23. 
marts 2015.  
  
Parallelt med arbejdet med trafikbestillingen har udvalget haft sat fokus og kampagne på information om og brug af 
Flextur, der jo var et vigtigt element i ’Busplan 2014’. Det kan konstateres, at der er sket en kraftig stigning i antallet 
af Flexture, ganske som forventet. Borgerne har altså taget dette tilbud til sig. Denne stigning giver samtidig en øget 
udgift til ordningen. Økonomien omkring Flextur belyses i eget dagsordenspunkt på Trafik- og [adresse] 
d. 23. marts 2015. 
  
Der er i alt 39 henvendelser indeholdende i alt 55 ændringsforslag til trafikbestillingen 2016. Der er modtaget 31 
henvendelser efter annonceringen og 8 før annonceringen. Der er ændringsforslag, der er indkommet flere gange, 
men alle er taget med i opgørelsen.  
De forslag, der er indkommet skriftligt, er scannet og indgår som bilag 326-2015-87076 på denne sag, så Trafik- og 
[adresse] og Trafikfølgegruppen har mulighed for at se ændringsforslagene i deres fulde længde. 
De indkomne forslag er opdelt i følgende kategorier: 
A: Omlægning af eksisterende buslinjer (der er indkommet 11 ændringsforslag til denne kategori) 
  
B: Nye buslinjer (der er indkommet 9 ændringsforslag til denne kategori) 
  
C: Justeringer af minuttider for bedre korrespondance på eksisterende buslinjer (der er indkommet 13 
ændringsforslag til denne kategori) 
  
D: Stoppesteder, forslag til nye og flytninger af eksisterende (der er indkommet 5 ændringsforslag til denne kategori) 
  
E: Driftsudvidelser - flere ture på eksisterende buslinjer (der er indkommet 9 ændringsforslag til denne kategori) 
  
F: Diverse (der er indkommet 8 ændringsforslag til denne kategori) 
  
På baggrund af de samlede foreliggende oplysninger og forslag til ændringer anbefaler administrationen efter at 
have forholdt ønskerne til hovedmålsætningerne for den kollektive trafik, at der kun foretages mindre tilpasninger 
som fremgår af bilag 326-2015-89355 til dette dagsordenspunkt under "administrationens anbefaling". 
  
Den efterfølgende proces vil være, at efter kommunen har besluttet sin bestilling, arbejdes der sammen med Movia i 
forhold til køretiderne, idet der kan være tale om mindre ændringer i forhold til i dag.  
  
BEHANDLING 
Trafik- og [adresse], Økonomiudvalget og Kommunalbestyrelsen. 
  
INDSTILLING 
Teknik- og udviklingsdirektøren indstiller, at Trafik- og [adresse] godkender de i bilag - 326-2015-89355 
nævnte anbefalinger fra administrationen om ændringer i den kollektive trafik pr. december 2015, som dermed 
udgør Kalundborg Kommunens trafikbestilling 2016. 
  
ØKONOMISKE KONSEKVENSER 
Ændringer holdes indenfor budgettet for kollektiv trafik. 
  
Trafik- og [adresse] møde den 23. marts 2015: 
Udvalget vedtog at anbefale teknik- og udviklingsdirektørens indstilling med bemærkning om, at punkt 2 A, 13.1 E 
og 30 B indgår i arbejdet med trafikbestilling 2017. Samtidig ønskes punkt 4 C undersøgt, hvis det er muligt med 
anden korrespondance ifm. trafikbestilling 2016. 
Økonomiudvalgets møde den 22. april 2015: 
Udvalget vedtog at anbefale Trafik- og [adresse] indstilling. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets indstilling. 
Indkomne ændringsforslag til trafikbestilling 2016, bilag. 
326-2015-87076 
Indkomne forslag, med Movias komm og adm. anbefaling. 
326-2015-89355 
